Everybody Dies

"Everybody Dies" (בעברית: "כולם מתים") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.

== רקע ופרסום ==
השיר נכתב על ידי אייליש, יחד עם אחיה, פיניאס או'קונל, שגם הפיק את השיר.<ref name=":11"></ref> "Everybody Dies" היא הרצועה האחת עשרה מתוך אלבומה השני של אייליש, Happier Than Ever.<ref name="spotify"/>

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות.<ref name="spotify"></ref>

== ביקורות ==
השיר זכה לביקורות חיוביות ולשבחים רבים מצד המבקרים. אלכס מקלוי מהעיתון המקוון "The A.V. Club" ציין לחיוב את השיר, יחד עם "Goldwing", רצועה אחרת מתוך האלבום, וכתב: "כל כך הרבה מתרחש בין הרצועות 'Goldwing' ו-'Everybody Dies', המזכירות שירים של רדיוהד מהשנים האחרונות, תופים אלקטרוניים שבירים וסינת'ים שלוקחים את קולה של אייליש לכיוונים חדשים".<ref name="avclub"></ref> עם זאת, מקלוי ציין באופן שלילי את רצף חלק מהרצועות באלבום, המתחיל בשיר, וכאשר לאחריו מגיעים הסינגלים "Your Power" ו-"NDA": "לפעמים זה עניין של רצף לא מוצלח. שלושת השירים הללו חזקים, אבל כאשר הם באים בזה אחר זה, הם מרגישים צורמים, כאילו שאייליש ואחיה פשוט לא יכלו להשאיר חלק מהחומרים האיכותיים בסטודיו".<ref name="avclub"/>

קיטי אמפייר מהאובזרבר כתבה על השיר: "'Everybody Dies' היא רצועה בוגרת מאוד על מוות, שבה אייליש תוהה איך אנשים היה רוצים להישמר קריוגנית אם כל אהוביהם היה מתים בסופו של דבר".<ref name="theobserver"></ref> במגזין NME נכתב על השיר כי הוא "פופ מציאותי וסוער, ובעודו מתגבר, קולה של אייליש נשבר לסדק, והיא שרה בכעס: (בעברית: "אנחנו מספרים אחד לשני שקרים")".<ref name="nme"></ref> ג'ון אמן מ-"PopMatters" שיבח את השיר וכתב כי הוא "ממחיש את היכולות הווקאליות של אייליש בצורה הטובה ביותר".<ref name="popmatters"></ref> בכתבה לאתר וואלה, זכה השיר לביקורת חיובית, ואף נכתב כי אייליש "מצליחה להגיע למנעדי שירה מרשימים". בבילבורד, דורג השיר במקום ה-12 בדירוג 16 השירים מתוך האלבום, ונכתב כי "רצועה זו משקף את צעדיה הראשונים של אייליש לכתיבה על נושאים רחבים ומורכבים יותר".<ref name="bbrank"/>

על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "יפה, אך אינה מתובלת".<ref name="paste"></ref> גם ג'ון מרפי מהמגזין הלונדוני "musicOMH" ציין כי הרצועה מרגישה "לא מפותחת".<ref name="musicOMH"></ref> קווין מורלנד מפיצ'פורק סברה כי "האחיזה הקודרת של 'Everybody Dies' באקזיסטנציאליזם כמעט ולא מותירה רושם".<ref name="pitchfork"></ref> האריסון ברוקלהרסט מ-"The Tab" דירג את השיר במקום ה-36 מתוך 47 שיריה של אייליש, וכתב כי השיר הוא "רצועת אלבום בינונית שלא עושה שום דבר רע, אבל מתעסקת קצת יותר מדי בנושאים הקיומיים שלה".<ref name="Thetab"/>

=== דירוגים ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|MTV אוסטרליה
|כל 50 שיריה של בילי אייליש, מדורגים
|19
|<ref name="mtvau"></ref>
|-
|The Tab
|דירוג כל 48 שיריה של בילי אייליש, מהגרוע עד הטוב ביותר
|36
|<ref name="Thetab"></ref>
|-
|בילבורד
|16 השירים באלבום Happier Than Ever, מדורגים
|12
|<ref name="bbrank"></ref>
|}

== קרדיטים ==
* בילי אייליש – שירה, כתיבה, הפקה קולית
* פיניאס או'קונל – כתיבה, הפקה, הנדסה, בס, הנדסת תופים, סינתיסייזר, מלוטרון, פנדר רודס, עיבוד ווקאלי
* דייוויד קוץ' – הנדסת מאסטרינג
* רוב קינלסקי – הנדסת מיקס

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|30 ביולי 2021
|הזרמת מוזיקה • הורדה דיגיטלית
|דארק-רום • אינטרסקופ
|<ref></ref>
|-
|}

== הערות שוליים ==

קטגוריה:שירי 2021
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מוות